
საქართველოს მთავრობის 

განკარგულება №218

2013 წლის 1 მარტი
ქ. თბილისი 

სტანდარტული პერსონალური და სტანდარტული პორტაბელური/სატარებელი კომპიუტერების სახელმწიფო შესყიდვის კონსოლიდირებული ტენდერების საშუალებით განხორციელების თაობაზე

1. „სახელმწიფო შესყიდვების შესახებ“ საქართველოს კანონის 202 მუხლის შესაბამისად, 2013 წლის განმავლობაში სტანდარტული პერსო​ნა​ლური და სტანდარტული პორტაბელური/სატარებელი კომპიუტერე​ბის სახელმწიფო შესყიდვის განსახორციელებლად ჩატარდეს კონსოლი​დირებული ტენდერები.

2. საჯარო სამართლის იურიდიულმა პირმა – კონკურენციისა და სა​ხელმწიფო შესყიდვების სააგენტომ უზრუნველყოს 2013 წლის სტანდარ​ტული პერსონალური და სტანდარტული პორტაბელური/სატარებელი კომპიუტერების კონსოლიდირებული ტენდერების სატენდერო დოკუ​მენ​ტაციის მომზადება და კონსოლიდირებული ტენდერების ჩატარები​სა​თვის კანონმდებლობით დადგენილი სხვა აუცილებელი სამართლებ​რივი და ორგანიზაციული ღონისძიებების განხორციელება.

3. დამტკიცდეს თანდართული სტანდარტული პერსონალური და სტანდარტული პორტაბელური/სატარებელი კომპიუტერების კონსოლი​დირებული ტენდერების სატენდერო კომისიის შემადგენლობა და საქ​მიანობის წესი. 
4. „სახელმწიფო შესყიდვების შესახებ“ საქართველოს კანონის 191 მუხ​ლის პირველი პუნქტის შესაბამისად, სტანდარტული პერსონალური და სტანდარტული პორტაბელური/სატარებელი კომპიუტერების კონსო​ლი​დირებულ ტენდერებში სატენდერო წინადადების წარდგენის საფა​სური შეადგენს 500 ლარს.

პრემიერ‑მინისტრი 




 ბ. ივანიშვილი
2013 წლის სტანდარტული პერსონალური და სტანდარტული პორტაბელური/სატარებელი კომპიუტერების კონსოლიდირებული ტენდერების სატენდერო კომისიის შემადგენლობა და საქმიანობის წესი
1. სტანდარტული პერსონალური და სტანდარტული პორტაბელუ​რი/სატარებელი კომპიუტერების კონსოლიდირებული ტენდერების ჩა​ტა​რების მიზნით შეიქმნას სტანდარტული პერსონალური და სტან​დარ​ტული პორტაბელური/სატარებელი კომპიუტერების კონსოლიდი​რე​ბუ​ლი ტენდერების სატენდერო კომისია (შემდგომში ‑ სატენდერო კომისია).

2. სატენდერო კომისიის შემადგენლობაში შედიან:

ირაკლი ქარსელაძე – საქართველოს მთავრობის კანცელარიის ადმინისტრაციული დეპარტამენტის უფ​​როსი, სატენდერო კომისიის თავ​მჯდომარე

ტატო ურჯუმელაშვილი – სსიპ – კონკურენციისა და სახელმწიფო შესყიდვების სააგენტოს თავმჯდო​მარე, სატენდერო კომისიის წევრი

დიმიტრი ქუმსიშვილი – საქართველოს ეკონომიკისა და მდგრა​დი განვითარების მინისტრის პირველი მოადგილე, სატენდერო კომისიის წევრი

გიორგი თაბუაშვილი – საქართველოს ფინანსთა მინისტრის პირ​ველი მოადგილე, სატენდერო კომი​სიის წევრი

დავით ხუციშვილი – საქართველოს შინაგან საქმეთა სამინის​ტროს საფინანსო–სამეურნეო დეპარ​ტა​მენტის დირექტორი, სატენდერო კომი​სიის წევრი.

3. სატენდერო კომისიას ხელმძღვანელობს სატენდერო კომისიის თავ​მჯდომარე, ხოლო მისი არყოფნის შემთხვევაში – თავმჯდომარის და​ვა​ლებით სატენდერო კომისიის ერთ-ერთი წევრი.

4. სატენდერო კომისიის სხდომა უფლებამოსილია, თუ მას ესწრება სატენდერო კომისიის წევრთა სიითი შემადგენლობის ნახევარზე მეტი. სატენდერო კომისიის სხდომა ტარდება საჭიროებისამებრ.


5. სატენდერო კომისიის სხდომაზე გადაწყვეტილება მიიღება სა​ტენდერო კომისიის დამსწრე წევრთა ხმათა უმრავლესობით. ხმათა თა​ნაბრად გაყოფის შემთხვევაში, გადამწყვეტია სატენდერო კომისიის თავმ​ჯდომარის ხმა.

6. სატენდერო კომისიის წევრს, რომელიც არ ეთანხმება სატენდერო კომისიის გადაწყვეტილებას, უფლება აქვს, წერილობით წარადგინოს თავისი აზრი, რომელიც უნდა დაერთოს სატენდერო კომისიის გადაწ​ყვეტი​ლებას.

7. სატენდერო კომისიის მიერ მიღებული ნებიმისმიერი გადაწ​ყვეტილება ფორმდება ოქმით, რომელსაც ხელს აწერს სატენდერო კომი​სი​ის ყველა დამსწრე წევრი.

8. სატენდერო კომისიის ორგანიზაციულ საქმიანობას უზრუნველ​ყოფს საჯარო სამართლის იურიდიული პირი ‑ კონკურენციისა და სახე​ლ​მწიფო შესყიდვების სააგენტო.

